| *Nomonyx dominicus* |
| --- |
| *Nomonyx dominicus* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Oxyurinae |
| Xénero: | ***Nomonyx***Ridgway, 1880 |
| Especie: | ***N. dominicus*** |

 |
| Nome binomial |
| ***Nomonyx dominicus***(Linnaeus, 1766) |
| Área de distribución de N. dominicusÁrea de distribución de ***N. dominicus***Área de distribución de ***N. dominicus*** |
| Subespecies |
| *Véxase o texto* |
| Sinonimia |
| *Véxase o texto* |

En Rionegro, Antioquia, Colombia
***Nomonyx dominicus*** é unha especie de ave da orde das anseriformes, familia dos anátidos e subfamilia dos oxiurinos, a única incluída no xénero *Nomonyx*.

Taxonomía
---------

### Descrición

#### Xénero

O xénero foi descrito en 1880 polo naturalista e ornitólogo estadounidense Robert Ridgway.

#### Sinónimos da especie

Ademais de polo nome actualmente válido, a especie coñeceuse tamén polos sinónimos:

* *Anas dominica* Linnaeus, 1766 (protónimo)
* *Nomonix dominicus* (Linnaeus, 1766)
* *Nomonyx dominica* (Linnaeus, 1766)
* *Oxyura dominica* (Linnaeus, 1766)
* *Oxyura dominica dominica* Sibley & Monroe, 1990

#### Subespecies

Recoñécense as dúas subespecies:

* *Nomonyx dominicus dominicus* Sibley & Monroe, 1990
* *Nomonyx dominicus jamaicensis* Sibley & Monroe, 1990

### Nota taxonómica

O único membro do xénero *Nomonyx* é intermedio entre o bastante primitivo *Heteronetta atricapilla* e os moi apomorfos patos de cola ríxida (do xénero *Oxyura*). Ás veces inclúese con este último xénero, pero ao parecer é descendente dun elo perdido na evolución dos oxiurinos, que cambiaron, pero pouco, durante millóns de anos.

Distribución é hábitat
----------------------

### Distribución

*Nomonyx dominicus* encóntrase no sur de América do Norte, Centroamérica e América do Sur. Está presente nas Antillas.

### Hábitat

Habita nas zonas pantanosas tropicais. Tense visto nos mangleirais. Está documentado desde o nivel do mar até os 800 msnm.

Características
---------------

Mide de 30 a 35 cm de lonxitude, e a súa masa corporal oscila entre os 300 e os 400 g.

É máis confiado que outras especies de oxiurinos, pero ocúltase entre a vexetación.

Flota semiafundido. Non eleva a cola. É máis voador que o resto dos patos mergulladores, mostrando unha mancha central nas ás. Presenta a carúncula, a cara e a *barba* negras. O dorso está manchado de negro. A femia presenta dúas notábeis fraxas ocráceas na cara, amourada, pero non presenta a coloración avermellada no pescozo e na caluga do macho.

Nutrición
---------

Este pato aliméntanse principalmente de sementes, raíces, caules e follas de plantas acuáticas. Tamén comen insectos acuáticos e crustáceos. Aliméntanse mergullando.

Reprodución
-----------

Reprodúcese en calquera corpo de auga doce con vexetación pantanosa e rodeados dunha densa cobertura arbórea.

A niñada consiste de catro a seis ovos, aínda que se han rexistraron niñadas de até dez e oioto ovos. A incubación dura uns 28 días.

Estado de conservación
----------------------

A Unión Internacional para a Conservación da Natureza e dos Recursos Naturais, tendo en conta que esta especie ten unha área de distribución extraordinariamente grande e, polo tanto, non se aproxima aos limiares de vulnerábel baixo o criterio de tamaño da área de distribución, qua a tendencia poboacional parece ser estábel e, polo tanto, a especie non se aproxima aos limiares de vulnerábel segundo o criterio de tendencia poboacional. O tamaño da poboación podería estar dentro dun amplo rango de moderadamente pequeno a moi grande, pero non se pensa que se aproxime aos limiares de vulnerábel baixo o criterio do tamaño da poboación. Por estes motivos o status da especie é avaliada como *LC* (pouco preocupante).

Notas
-----

1. 1 2 3  BirdLife International (2021): *Nomonyx dominicus* na *Lista vermella* da UICN. Versión 2022. Consultada o 27 de outubro de 2022.
2. 1 2 3  *Nomonyx dominicus* (Linnaeus, 1766) no GBIF. Consultado o 27 de outubro de 2022.
3. ↑  Livezey, Bradley C. (1986). "A phylogenetic analysis of recent anseriform genera using morphological characters". *Auk* **103** (4): 737–754.
4. ↑  McCracken, Kevin G.; Harshman, John; McClellan, David A.; Afton, Alan D. (1999). "Data set incongruence and correlated character evolution: An example of functional convergence in the hind-limbs of stifftail diving ducks" (PDF). *Systematic Biology* **48**: 683–714. Arquivado dende o orixinal (PDF) o 14 de xuño de 2011. Consultado o 27 de outubro de 2022.
5. ↑  *Nomonyx dominicus* en The Online Guide to the Animals of Trinidad and Tobago].

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nomonyx dominicus*** |

|  |  |
| --- | --- |
|  | Wikispecies posúe unha páxina sobre:  ***Nomonyx dominicus*** |

### Bibliografía

* del Hoyo, Josep; Elliott, Andrew & Sargatal, Jordi, eds. (1992): *Handbook of Birds of the World. Volume 1: Ostrich to Ducks*. Barcelona: Lynx Edicions. ISBN 84-8733-410-5.
* Sibley, David Allen (2000): *The Sibley Guide to Birds*. Nova York: Alfred A. Knopf. ISBN 978-0-6794-5122-8.

### Outros artigos

* Anseriformes
* Anátidos
* Oxiurinos

### Ligazóns externas

* *Nomonyx dominicus* (Linnaeus 1766) na EOL.

|  |  |
| --- | --- |
| Control de autoridades | 
* Wd: Q849019
* EBID: ID

 |

|  |  |
| --- | --- |
| Identificadores taxonómicos | 
* ADW: Nomonyx\_dominicus
* Avibase: 98C6F8857AF96C4D
* BirdLife: 22679789
* eBird: masduc
* EOL: 45510611
* Fossilworks: 369119
* GBIF: 2498316
* GNAB: masked-duck
* iNaturalist: 7172
* IRMNG: 11418238
* ITIS: 554350
* IUCN: 22679789
* NCBI: 555276
* TAXREF: 442135
* WoRMS: 422574
* Xeno-canto: Nomonyx-dominicus

 |

|  |  |
| --- | --- |
| Identificadores | 
* UMLS: C2651237

 |